Document ID: 32012R0409

PADOMES REGULA (ES) Nr. 409/2012
(2012. gada 14. maijs),
ar ko aptur dažu ierobežojošu pasākumu piemērošanu, kuri paredzēti Regulā (EK) Nr. 194/2008, ar ko atjauno un stiprina ierobežojošus pasākumus pret Birmu/Mjanmu
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 215. pantu,
ņemot vērā Padomes Lēmumu 2012/225/KĀDP (2012. gada 26. aprīlis), ar ko groza Lēmumu 2010/232/KĀDP, ar ko atjauno ierobežojošus pasākumus pret Birmu/Mjanmu (1),
ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu,
tā kā:
(1)
Padomes Regulā (EK) Nr. 194/2008 (2) paredzēti daži pasākumi, tostarp konkrēti importa un eksporta ierobežojumi attiecībā uz Birmu/Mjanmu, dažu personu un vienību līdzekļu un saimniecisko resursu iesaldēšana un ierobežojumi dažu uzņēmumu finansēšanai.
(2)
Ņemot vērā jaunāko notikumu gaitu Birmā/Mjanmā, ar Lēmumu 2012/225/KĀDP ir veiktas izmaiņas Padomes Lēmumā 2010/232/KĀDP (3), lai paredzētu, ka līdz 2013. gada 30. aprīlim attiecībā uz Birmu/Mjanmu aptur visus ierobežojošos pasākumus, izņemot ieroču embargo un embargo attiecībā uz ekipējumu, ko var izmantot iekšējām represijām.
(3)
Tādējādi būtu jāveic attiecīgas izmaiņas Regulā (EK) Nr. 194/2008, lai apturētu vairākumu ierobežojošo pasākumu.
(4)
Līdzekļu un saimniecisko resursu iesaldēšanas apturēšana būtu jāveic tā, lai bez kompetento iestāžu iepriekšējas atļaujas varētu veikt saskaņā ar Regulu (EK) Nr. 194/2008 iesaldēto līdzekļu un saimniecisko resursu atbrīvošanu,
IR PIEŅĒMUSI ŠO REGULU.
1. pants
Regulas (EK) Nr. 194/2008 2., 3., 5. un 6. panta, 7. panta 3. punkta, 8., 9. panta 2. punkta, 11., 12. un 13.panta, 15. panta 2. līdz 8. punkta piemērošana ir apturēta līdz 2013. gada 30. aprīlim.
Regulas (EK) Nr. 194/2008 7.panta 5. punkta piemērošana ir apturēta līdz 2013. gada 30. aprīlim tiktāl, cik tas atsaucas uz 7. panta 3. punktu.
2. pants
Pielikumā uzskaitītās personas izdzēš no personu saraksta Regulas (EK) Nr. 194/2008 VI pielikuma J daļā.
3. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 14. maijā

Labels: 18
3
5